महादीप के पैमाना पर देखल जाय तब, लमहर समय ले के सैटेलाइट डेटा के अध्ययन से ई बात सोझा आवे ला कि सालाना आधार पर यूरोप, उत्तर अमेरिका, दक्खिन अमेरिका आ एशिया पर बदरी ज्यादा परभावी रहे ला जबकि अफिरका, मिडिल ईस्ट (अरब देस), आ ऑस्ट्रेलिया के ऊपर कम बदरी रहे ला आ साफ आसमान के दसा जादे पर्भावी रहे लीं। इलाकाई पैमाना पर देखल जाय तब कुछ क्षेत्र अइसन बाड़ें जहाँ लगभग सालों भर बदरी रहे ला जइसे की दक्खिन अमेरिका में अमेजन के क्षेत्र, जबकि कुछ इलाका सभ में हमेशा साफ़ आसमान रहे ला जइसे की अफिरका के सहारा।